**LIETUVOS AKADEMINĖS ELEKTRONINĖS BIBLIOTEKOS INFORMACINĖS SISTEMOS (eLABa) NUOSTATOS DĖL ATVIROSIOS PRIEIGOS PRIE MOKSLO DARBŲ IR MOKSLINIŲ TYRIMŲ REZULTATŲ**

**(PROJEKTAS)**

20xx m. xx xx d.

xxxx

1. **Įvadas**

Visą pasaulį apimantis atvirosios prieigos judėjimas yra remiamas bei skatinamas daugelio tarptautinių organizacijų: SPARC[[1]](#footnote-1) (liet. *Mokslinė leidybos ir akademinės informacijos koalicija*), UNESCO[[2]](#footnote-2) (liet*. Jungtinių Tautų švietimo, mokslo ir kultūros organizacija*), EIFL[[3]](#footnote-3) (liet. *Elektroninė informacija bibliotekoms*), Europe Science[[4]](#footnote-4) (liet. „*Mokslo Europa“ asociacija*) ir kt. European Research Council[[5]](#footnote-5) (liet. *Europos mokslinių tyrimų taryba*) dar 2007 m. paskelbtose atvirosios prieigos gairėse nurodo, jog jų finansuotų projektų rezultatai (recenzuotos publikacijos) turi būti nemokamai pasiekiami internetu ne vėliau kaip per 6 mėnesius po išleidimo. Taip pat pagal „Horizon 2020“ programą nuo 2014 m. European Commission[[6]](#footnote-6) (liet. *Europos Komisija*) reikalaus tokius straipsnius publikuoti atvirosios prieigos žurnaluose („Auksinis kelias“) arba įkelti į atvirosios prieigos talpyklas („Žaliasis kelias“). Šiuo pavyzdžiu rekomenduojama sekti visoms valstybėms narėms, kai moksliniai tyrimai yra finansuojami iš jų nacionalinių programų fondų. Pagal LR Mokslo ir studijų įstatymą visi valstybinėse mokslo ir studijų institucijose atliekamų mokslo darbų rezultatus bei valstybės biudžeto lėšomis nevalstybinėse mokslo ir studijų institucijose atliktų mokslinių tyrimų rezultatai turi būti skelbiami viešai (internete ir kitais būdais), kiek tai neprieštarauja intelektinės nuosavybės ir komercinių ar valstybės ir tarnybos paslapčių apsaugą reglamentuojantiems teisės aktams[[7]](#footnote-7).

1. **Atvirosios prieigos nuostatos prie mokslo darbų ir mokslinių tyrimų rezultatų**

Siekiant, jog mokslo darbų ir mokslinių tyrimų rezultatai būtų viešai prieinami kiekvienam besidominčiam, *X organizacija* remia atvirosios prieigos politiką ir užtikrina, jog *X organizacijos* nariai neatlygintinai suteiks:

* atvirąją prieigą prie priimtų publikuoti recenzuojamuose moksliniuose leidiniuose savo mokslinių straipsnių, įkeliant jų e. kopijas įLietuvos mokslo ir studijų el. dokumentų informacinę sistemą (toliau –eLABa);
* atvirąją prieigą pagal galimybes prie kitų savo mokslinių publikacijų, įkeliant jų e. kopijas įeLABa.

Tai garantuotų galimybę kiekvienam vartotojui laisvai mokslo, studijų ir kito mokymo, savišvietos ir kitais, teisės aktų saugomų intelektinės nuosavybės teisių ir komercinių ar valstybės ir tarnybos paslapčių nepažeidžiančiais, tikslais skaityti, kopijuoti, spausdinti nedidelį skaičių kopijų, įsirašyti į savo kompiuterines laikmenas, platinti, atlikti paiešką ar pateikti nuorodas į viso teksto straipsnius, nepažeidžiant autorių teisių, be jokių finansinių, techninių ar teisinių kliūčių.

Moksliniai straipsniai ir kitos mokslinės publikacijos į eLaba įkeliamos kaip sutartyje nurodyta leidėjo, bet moksliniai straipsniai ne vėliau kaip po 6 mėn. (humanitariniuose ir socialiniuose moksluose – ne vėliau, kaip po 12 mėn.) po publikavimo. Pagal nutylėjimą prieiga prie visos mokslinės produkcijos yra atviroji, jeigu nenurodoma kitaip.

Šios atvirosios prieigos nuostatos pradeda galioti moksliniams straipsniams ir kitai mokslinei produkcijai, priimtai publikuoti nuo ... m. ... d. *X organizacija* taip pat siūlo ir rekomenduoja į eLaba kelti visą mokslinę produkciją, kuri buvo publikuota iki ... m. ... d., atsižvelgiant į nurodytas sąlygas leidėjų licencinėse sutartyse.

Konkrečiu kokio nors mokslinio straipsnio atveju, jeigu embargo periodas ilgesnis nei 6 mėnesiai (humanitariniuose ir socialiniuose moksluose – ilgesnis nei 12 mėnesių) *eLAba tvarkytojas* yra informuojamas raštiškai nurodant priežastį. Šiuo pagrindu moksliniam straipsniui, įkeltam į eLaba, atvirosios prieigos nuostatos nebus taikytinos iki tol, kol nesibaigs nurodytas embargo laikotarpis.

*X organizacija* rekomenduoja autoriui (-iams) rinktis atvirosios prieigos mokslinius leidinius savo mokslinių straipsnių publikavimui.

*X organizacija* rekomenduoja autoriui (-iams) pateikti priedą prie leidėjo licencinės sutarties (<http://www.sparc.arl.org/sparc/bm~doc/Access-Reuse_Addendum.pdf>) ar kitą lygiavertį priedą, kuriuo autoriui (-iams) būtų garantuojamas reikiamų teisių turėjimas.

1. **Įgyvendinimas**

Šios atvirosios prieigos nuostatos įsigalioja, juos patvirtinus *X organizacijos aukščiausiai valdžiai (?).*

Už atvirosios prieigos politikos įgyvendinimą *X organizacijoje* yra atsakingas *X organizacijos padalinys*.

Pripažindamos atviros prieigos judėjimo reikšmę mokslo rezultatų sklaidai, siekdamos mažinti administracinę naštą ir užtikrinti skelbiamų atviros prieigos nuostatų įgyvendinimą, mokslo ir studijų institucijos, esančios eLABa tvarkytojais, atsižvelgdamos į kiekvienos iš jų intelektinės nuosavybės valdymo politikas, geranoriškai bendradarbiaus sprendžiant klausimus, susijusius su jų, kaip atvirai prieigai teikiamų kūrinių autorių teisių subjektų, teisėmis.

Šios nuostatos yra peržiūrimos, esant poreikiui tikslinamos ir iš naujo tvirtinamos *X organizacijos aukščiausios valdžios (?)* kas trejus (3) metus.

1. http://www.sparc.arl.org/sparc/openaccess/ [↑](#footnote-ref-1)
2. http://www.unesco.org/new/en/communication-and-information/access-to-knowledge/open-access-to-scientific-information/ [↑](#footnote-ref-2)
3. http://www.eifl.net/openaccess [↑](#footnote-ref-3)
4. http://www.scienceeurope.org/uploads/Public%20documents%20and%20speeches/SE\_OA\_Pos\_Statement.pdf [↑](#footnote-ref-4)
5. http://erc.europa.eu/sites/default/files/document/file/erc\_scc\_guidelines\_open\_access.pdf [↑](#footnote-ref-5)
6. http://ec.europa.eu/research/science-society/index.cfm?fuseaction=public.topic&id=1294&lang=1 [↑](#footnote-ref-6)
7. http://www3.lrs.lt/pls/inter3/dokpaieska.showdoc\_l?p\_id=343430&p\_query=&p\_tr2= [↑](#footnote-ref-7)